Komisijos reglamentas (EB) Nr. 1922/1999
1999 m. rugsėjo 8 d.
nustatantis išsamias Tarybos reglamento (EB) Nr. 850/98 taikymo taisykles dėl sąlygų, kuriomis laivams, kurių didžiausias ilgis viršija aštuonis metrus, leidžiama naudoti spindulinius tralus tam tikruose Bendrijos vandenyse
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1998 m. kovo 30 d. Tarybos reglamentą (EB) Nr. 850/98 dėl žuvies išteklių apsaugos, taikant technines priemones jūrų gyvūnų jaunikliams apsaugoti [1], su paskutiniais pakeitimais, padarytais Reglamentu (EB) Nr. 1459/1999 [2], ypač jo 29 straipsnio 6 dalį,
(1) kadangi Reglamento (EB) Nr. 850/98 29 straipsnio 2 dalies a pastraipoje numatytas spinduliniu tralu žvejojančių tralerių, kurių didžiausias ilgis viršija aštuonis metrus ir kuriems 29 straipsnio 1 dalyje minėtose zonose leidžiama žvejoti spinduliniais tralais, kurių jungtinis spindulio ilgis neviršija devynių metrų, kategorijos įsteigimas;
(2) kadangi šios kategorijos spinduliniais tralais žvejojantys traleriai - tai tie spinduliniais tralais žvejojantys traleriai, kurie nuo šio reglamento nuostatų taikymo dienos atitinka Reglamento (EB) Nr. 850/98 29 straipsnio 2 dalies a ir c pastraipose nustatytus kriterijus ir jų vėliavos valstybės narės teisės aktais nustatytus patekimo į minėtas zonas techninius reikalavimus;
(3) kadangi Reglamento (EB) Nr. 850/98 29 straipsnio 3 dalyje numatytas spinduliniu tralu žvejojančių tralerių, kurių didžiausias ilgis viršija aštuonis metrus ir kuriems leidžiama žvejoti spinduliniais tralais, kurių jungtinis spindulio ilgis viršija devynis metrus, o tinklinės medžiagos akies dydis yra 80-99 milimetrai, kategorijos įsteigimas;
(4) kadangi šios kategorijos spinduliniais tralais žvejojantys traleriai - tai tie spinduliniais tralais žvejojantys traleriai, kurie priklauso Reglamento (EB) Nr. 850/98 29 straipsnio 2 dalies a pastraipoje numatytai spinduliniais tralais žvejojančių tralerių kategorijai ir kurie pirmiausia žvejoja paprastąsias krevetes;
(5) kadangi būtina apibrėžti kriterijus, atsižvelgiant į kuriuos būtų galima nustatyti, ar spinduliniu tralu žvejojančio tralerio pagrindinė veikla - paprastųjų krevečių gaudymas;
(6) kadangi dėl to būtina parengti išsamias tvarkos, reglamentuojančios pirmiau minėtoms kategorijoms priklausančių laivų sąrašų parengimo ir keitimo taisykles;
(7) kadangi būtina, kad šiame reglamente nustatytų sąlygų veiksmingumas reguliariai būtų įvertinamas moksliniais tyrimais;
(8) kadangi Komisijos reglamentas (EEB) Nr. 55/87 [3] su paskutiniais pakeitimais, padarytais Sprendimu 1999/202/EB [4], ir Komisijos reglamentas (EEB) Nr. 3554/90 [5] su pakeitimais, padarytais Reglamentu (EB) Nr. 3407/93 [6], turėtų būti atitinkamai panaikinti;
(9) kadangi šiame reglamente numatytos priemonės atitinka Žuvininkystės ir akvakultūros vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1. Kiekviena valstybė narė užtikrina, kad žvejybos laivų, kuriems pagal Reglamento (EB) Nr. 850/98 29 straipsnio 2 dalies a, b ir c pastraipas to reglamento 29 straipsnio 1 dalyje nurodytame rajone buvo leista naudoti spindulinius tralus, esama bendra variklių galia niekada neviršytų tai valstybei narei nustatyto apribojimo kaip nustatyta šiame reglamente.
2. Kiekviena valstybė narė iki 2001 m. vasario 1 d. Komisijai pateikia galutinį 2001 m. sausio 1 d. faktiškai eksploatuojamų laivų bendros variklių galios apribojimą kaip nurodyta šio straipsnio 1 dalyje.
Komisija išnagrinėja valstybių narių pateiktą informaciją ir patikrina, ar ji atitinka Komisijos duomenų bazėje turimą informaciją, bei per 10 darbo dienų praneša apie savo išvadas valstybei narei.
I ANTRAŠTINĖ DALIS
Žvejybos sąlygos spinduliniais tralais, kurių spindulio jungtinis ilgis ne didesnis nei devyni metrai
2 straipsnis
Kiekviena valstybė narė parengia sąrašą žvejybos laivų, kuriems (-ie):
- 1999 m. gruodžio 31 d. vidurnaktį Reglamento (EB) Nr. 850/98 29 straipsnio 1 dalyje nurodytame plote leidžiama naudoti spindulinius tralus ir
- atitinka laivo valstybės narės, su kurios vėliava plaukioja ir tos valstybės narės, kurioje jie įregistruoti tame rajone žvejoti spinduliniais tralais, teisės aktais nustatytus techninius reikalavimus.
3 straipsnis
Sąraše nurodomi tie žvejybos laivai, kuriems pagal Reglamento (EB) Nr. 850/98 29 straipsnio 2 dalies a pastraipą buvo išduoti specialūs žvejybos leidimai. Šis sąrašas parengiamas pagal Komisijos reglamento (EB) Nr. 2943/95 [7] 2 ir 3 straipsnius. Galutinis sąrašas Komisijai pateikiamas ne vėliau nei 2000 m. kovo 1 d. Jame pirmiausia nurodomas kiekvieno žvejybos laivo laivyno rejestro identifikavimo numeris ir tarptautinis radijo šaukinys.
4 straipsnis
1. Jeigu į sąrašą vietoje žvejybos laivo įrašomas kitas žvejybos laivas arba žvejybos laivai pagal Reglamento (EB) Nr. 850/98 29 straipsnio 2 dalies d pastraipą:
- pakeistinam žvejybos laivui išduotą specialų žvejybos leidimą valstybė narė nedelsdama paskelbia netekusiu galios ir
- pakeičiančiam žvejybos laivui arba pakeičiantiems žvejybos laivams valstybė narė išduoda naują specialų žvejybos leidimą pirmiau nei tas žvejybos laivas arba žvejybos laivai Reglamento (EB) Nr. 850/98 29 straipsnio 1 dalyje nurodytame rajone išleis į jūrą bet kokį spindulinį tralą.
2. Jeigu žvejybos laivo variklis keičiamas pagal Reglamento (EB) Nr. 850/98 29 straipsnio 2 dalies e pastraipą:
- užbaigus šį keitimą valstybė narė laivui, kuriame buvo pakeistasis variklis, išduotą specialų žvejybos leidimą nedelsdama paskelbia netekusiu galios, ir
- valstybė narė tam žvejybos laivui, pakeitus jo variklį ir pirmiau nei tas žvejybos laivas Reglamento (EB) Nr. 850/98 29 straipsnio 1 dalyje nurodytame rajone išleis į jūrą bet kokį spindulinį tralą, išduoda naują specialų žvejybos leidimą.
II ANTRAŠTINĖ DALIS
Žvejybos sąlygos spinduliniais tralais, kurių spindulio jungtinis ilgis viršija devynis metrus, jeigu naudojamų žūklės priemonių tinklinės medžiagos akių dydis 80-99 milimetrai
5 straipsnis
Visos valstybės narės kiekvienais metais parengia sąrašą, kuriame pateikia tuos į 2 straipsnyje nurodytą sąrašą įrašytus žvejybos laivus, kurių pagrindinė veikla - paprastųjų krevečių gaudymas. Kiekvieno to žvejybos laivo įrašymo į tą sąrašą kriterijai yra tai, kad per ankstesnius kalendorinius metus iki sąrašo parengimo:
- žvejybos laivo pajamos, gautos pardavus paprastąsias krevetes ir apskaičiuotos kaip per pirminį pardavimo etapą žvejybos laivo parduotų kiekių dalis, sudaro 50 % arba daugiau jo įplaukų arba
- 50 % arba daugiau žvejybos laivo iškrauto laimikio svorio sudaro paprastosios krevetės.
Tačiau rengdama 2000 m. galiosiantį sąrašą, kiekviena valstybė narė gali į jį įrašyti laivus atsižvelgdama į atitinkamus 1998 m. ir 1999 m. duomenis.
6 straipsnis
Sąraše nurodomi tie žvejybos laivai, kuriems pagal Reglamento (EB) Nr. 850/98 29 straipsnio 3 dalį buvo išduoti specialūs papildomi žvejybos leidimai. Šis sąrašas parengiamas pagal Reglamento (EB) Nr. 2943/95 2 ir 3 straipsnius. Galutinis sąrašas Komisijai pateikiamas ne vėliau nei 2000 m. kovo 1 d. Jame visų pirma nurodomas kiekvieno žvejybos laivo laivyno rejestro identifikavimo numeris ir tarptautinis radijo šaukinys.
7 straipsnis
1. Metinius papildomus specialius žvejybos leidimus kaip nurodyta Reglamento (EB) Nr. 850/98 29 straipsnio 3 dalyje atitinkama valstybė narė pakartotinai baigia svarstyti iki balandžio 15 d. Pakartotinai svarstydama valstybė narė patikrina, ar žvejybos laivas, kuriam buvo išduotas tas papildomas leidimas, tebeatitinka Reglamento (EB) Nr. 850/98 29 straipsnio 3 dalyje ir šio reglamento 5 straipsnyje nustatytus kriterijus. Visiems žvejybos laivams, kuriuos svarstant pakartotinai buvo nustatyta, kad jie neatitinka tų kriterijų, išduoti papildomi specialūs žvejybos leidimai visam laikui skelbiami netekusiais galios ne vėliau nei tų pačių metų gegužės 1 d., išskyrus tuos žvejybos laivus, kurie nustatytų reikalavimų neatitinka dėl su force majeure susijusiomis priežastimis.
2. Kiekvieno laivo, jeigu kompetentingos institucijos bet kada nustato, kad jis neatitinka Reglamento (EB) Nr. 850/98 29 straipsnio 3 dalyje ir šio reglamento 5 straipsnyje nustatytų kriterijų, papildomą specialų žvejybos leidimą laivo vėliavos valstybė narė nedelsdama skelbia netekusiu galios.
8 straipsnis
Jeigu į 5 straipsnyje nurodytą sąrašą įrašytas žvejybos laivas arba žvejybos laivai keičiami kitu žvejybos laivu pagal Reglamento (EB) Nr. 850/98 29 straipsnio 3 dalį:
- pakeistinam žvejybos laivui arba žvejybos laivams išduotą papildomą specialų žvejybos leidimą arba leidimus valstybė narė nedelsdama paskelbia netekusiu galios užbaigus tą keitimą ir
- pakeičiančiam žvejybos laivui valstybė narė išduoda naują papildomą specialų žvejybos leidimą pirmiau nei tas žvejybos laivas Reglamento (EB) Nr. 850/98 29 straipsnio 1 dalyje nurodytame rajone išleis į jūrą bet kokį spindulinį tralą.
III ANTRAŠTINĖ DALIS
Bendrosios ir baigiamosios nuostatos
9 straipsnis
1. Valstybės narės praneša Komisijai apie visus bet kokių jų sąrašų pakeitimus. Valstybės narės specialiu būdu nurodo žvejybos laivus, kurie buvo įrašyti į sąrašą arba išbraukti iš jo, ir taip pat visus specialius žvejybos leidimus arba papildomus specialius žvejybos leidimus, kurie buvo paskelbti netekusiais galios, ar visus išduotus naujus specialius žvejybos leidimus arba naujus papildomus specialius žvejybos leidimus.
2. Kai sąrašą Komisija patvirtina pagal Tarybos reglamento (EB) Nr. 1627/94 [8] 7 straipsnį, valstybė narė nedelsdama jį perduoda visoms kitoms šio reglamento priede paminėtoms valstybėms narėms. Be to, valstybė narė nedelsdama praneša kitoms valstybėms narėms apie visus bet kokių jos sąrašų pakeitimus.
10 straipsnis
Valstybės narės bendradarbiauja, siekdamos, kad būtų atliktas metinis mokslinis šiame reglamente nustatytų sąlygų poveikio įvertinimas. Nuo 2001 m. šis įvertinimas kiekvienais metais pateikiamas Komisijai.
11 straipsnis
Reglamentai (EEB) Nr. 55/87 ir (EEB) Nr. 3554/90 panaikinami.
12 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Jis taikomas nuo 2000 m. balandžio 1 d., išskyrus 1, 2, 3, 5 ir 6 straipsnius, kurie taikomi nuo 2000 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1999 m. rugsėjo 8 d.